Rejtélyeskedik a TV2
Örülhetnek a sci-fi hívei, a TV2 megint lead egy misztikus, kalandos sorozatot, természetesen némiképp elferdített címmel: nem lehet, hogy a "rejtély" ne szerepeljen benne.
November 18-án, délután fél négykor új sorozat érkezik a TV2-re, Kyle, a rejtélyes idegen címmel. A misztikus témák kedvelõi kapnak ezúttal ajándékot a tévétõl, A mélység fantomjá-nak ismétlése és a Smallville 99. része közé biggyesztve.

"A születése formabontó volt. A legelsõ emléke az volt, hogy egy erdõben ébredt fel, akár egy csecsemõ, úgy, hogy azt sem tudta ki és mit is keres ott. Nem tudta, hogy a szeme mit lát valójában, minden látvány, hang és tapintás ismeretlen volt számára. Minden faj ösztönnel születik, ami segít neki boldogulni a természetben. Minden faj, kivéve az, amelybe õ született. Kyle-ra egy forgalmas keresztezõdésben találnak rá zavart állapotban, majd a fiatalkorúak börtönébe szállítják. Nicole Trager pszichológusnõ késõbb úgy dönt, hogy magához veszi a különös fiút" - így az ismertetõ.

Az eredetileg Kyle XY címû sci-fi sorozatból egy tíz és egy tizenhárom részes évad készült. A cím magyarítása talán indokolt volt, azonban ismét a "rejtélyes" jelzõ került elõ, amit már ellõttek vagy hússzor a magyar tévék, azt gondolván, hogy egy ilyen cím hallatán ellenállhatatlan vágy lesz úrrá mindenkin, hogy az adott csatornára kapcsoljon. Így lett a The marsh Rejtélyek mocsara, az Invasion Rejtélyek városa, a Twilight Rejtélyes alkony. Az Accidents-bõl Rejtélyes baleset, a The lady in question-bõl A rejtélyes hölgy lett, a Medical investigation Rejtélyes vírusok nyomában címmel fut, a Trouble in Paradise Rejtélyes visszatérés-ként volt látható, a Disappearance pedig A szellemváros rejtélye címet viselte.
sci-fi sorozat TV2